Сельскагаспадарчы ўніверсітэт імя Гуга Калантая ў Кракаве

Сельскагаспадарчы ўніверсітэт імя Гуга Калантая ў Кракаве (польск.: Uniwersytet Rolniczy im. Hugona Kołłątaja w Krakowie) — польская дзяржаўная вышэйшая навучальная ўстанова аграрна-тэхнічнага профілю са статусам універсітэта, якая знаходзіцца ў Кракаве. Гісторыя Пачатак вышэйшай сельскагаспадарчай адукацыі ў Кракаве датуецца канцом XVIII стагоддзя. У 1776 годзе Гуга Калантай, куратар асветы і рэфарматар адукацыйнай сістэмы Рэчы Паспалітай, прапанаваў, каб стварэнне кафедры сельскай гаспадаркі было уключана ў праект рэформаў Галоўнай Кароннай школы. Ідэя Калантая было рэалізавана толькі праз некалькі дзесяцігоддзяў. У 1806 годзе ў Кракаве была створана кафедра сельскай гаспадаркі, якая існавала толькі да 1809 года. Перапынак у выкладанні сельскай гаспадаркі ў Кракаве працягваўся да 1890 года, калі на філасофскім факультэце Ягелонскага ўніверсітэта было створана трохгадовае сельскагаспадарчае аддзяленне. Яго дырэктарам у 1892 годзе быў прызначаны яго суарганізатар - прафесар Эміль Гадлеўскі - батанік, фізіёлаг, хімік, сааўтар польскай фізіялогіі раслін. Гэтую пасаду прафесар Гадлеўскі займаў на працягу 16 гадоў. З яго удзелам у Кракаве ў 1906-1910 гады быў пабудаваны Collegium Agronomicum, які знаходзіцца на Алее Міцкевіча 21, у якім ужо шмат гадоў знаходзіцца рэктарат і сенат універсітэта і які сёння носіць імя прафесара Э. Гадлеўскага. Аддзяленне працавала да 1923 года, калі яно было ператворана ў сельскагаспадарчы факультэт Ягелонскага ўніверсітэта. За трыццаць адзін год існавання ён выпусціў 573 выпускніка. Як сельскагаспадарчы факультэт Ягелонскага ўніверсітэта інстытуцыя існавала да пачатку Другой сусветнай вайны. Пасля вайны ў 1945 годзе сельскагаспадарчы факультэт аднавіў сваю дзейнасць. У 1946 годзе ён быў ператвораны на аграрна-лясны факультэт. У 1949 годзе лясны факультэт быў выдзелены як самастойны факультэт у складзе Ягелонскага ўніверсітэта. У 1953 годзе на базе факультэта сельскай гаспадаркі і факультэта лясной гаспадаркі, а таксама новаўтворанага заатэнічнага факультэта была ўтворана Вышэйшая сельскагаспадарчая школа, якая стала самастойнай навукова-дыдактычнай адзінкай, незалежнай ад Ягелонскага ўніверсітэта. Па меры развіцця вучэльні ў яе рамках ствараліся новыя факультэты: у 1955 годзе - факультэт меліярацыі, у 1963 годзе быў зноў адроджаны лясны факультэт, у 1968 годзе - факультэт садаводства. У 1972 годзе Вышэйшая сельскагаспадарчая школа была перайменаваная на Сельскагаспадарчую акадэмію імя Гуга Калантая. Развіццё вучэльні працягвалася, ствараліся новыя факультэты: у 1973 годзе - факультэт эканомікі і гандлю ў сельскай гаспадарцы ў Жэшаве, які ў 2001 годзе як факультэт эканомікі быў уключаны ў склад Жэшоўскага ўніверсітэта, у 1977 годзе - факультэт механізацыя сельскай гаспадаркі і энергетыкі, у 1994 годзе - факультэт харчовых тэхналогій. 11 красавіка 2008 года акадэмія была перайменаваная ў Сельскагаспадарчы ўніверсітэт імя Гуга Калантая ў Кракаве. Структура Аграрна-эканамічны факультэт Лясны факультэт Факультэт жывёлагадоўлі і біялогіі жывёл Факультэт інжынерыі навакольнага асяроддзя і геадэзіі Факультэт біятэхналогій і садаводства Факультэт інжынерыі вытворчасці і энергетыкі Факультэт харчовых тэхналогій Цэнтр ветэрынарнай медыцыны (сумесны з Ягелонскім універсітэтам) Спасылкі На Вікісховішчы ёсць медыяфайлы па тэме Сельскагаспадарчы ўніверсітэт імя Гуга Калантая ў Кракаве Афіцыйная інтэрнэт-старонка ўніверсітэта